Diari Oficial de la Generalitat Valenciana


Sumari del DOGV 5152, del 12-12-2005 (2005/13375)

Notificació a Manfred Thomas Hochmuth de la Resolució del secretari autonòmic d'Infraestructures, de 13 d'octubre de 2005, per la qual s'estima el recurs d'alçada presentat contra la Resolució de 24 de maig de 2005, del cap de la Divisió d'Explotació i Conservació de Ports.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13010


Organisme emissor
:   Conselleria d'Infraestructures i Transport

Tipus de document
:   Anunci

Notificació a Manfred Thomas Hochmuth de la Resolució del secretari autonòmic d'Infraestructures, de 13 d'octubre de 2005, per la qual s'estima el recurs d'alçada presentat contra la Resolució de 24 de maig de 2005, del cap de la Divisió d'Explotació i Conservació de Ports. [2005/X13246]
  
?Vist el recurs d'alçada formulat per Manfred Thomas Hochmuth contra la Resolució de 24 de maig de 2005, del cap de la Divisió d'Explotació i Conservació de Ports, per la qual s'ordenava la baixa d'ofici de l'embarcació Cocodril dels amarraments d'ús públic del port de Xàbia.
  
Vist l'informe del Servici de Gestió de Ports.
  
Vista la proposta de resolució del director del Centre de Desenvolupament Marítim.
  
S'adopta resolució en els termes següents:
  
Antecedents de fet
  
Primer. Amb data 26 de juliol de 2005 té entrada en esta administració un escrit pel qual Manfred Thomas Hochmuth formula un recurs contra la resolució de l'encapçalament en què adduïx que està al corrent de pagament de totes les liquidacions.
  
Segon. Examinats els registres a què esta administració té accés, resulta que a hores d'ara totes les liquidacions realitzades al recurrent en concepte de Tarifa G-5 apareixen com a pagades.
  
A estos fets s'apliquen els següents
  
Fonaments de dret
  
I. Quant a la competència per a dictar la present resolució:
  
Els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, reguladors del recurs d'alçada.
  
El Decret 182/1999, de 5 d'octubre, del Govern Valencià, pel qual es crea el Centre de Desenvolupament Marítim de la Generalitat Valenciana i el Consell Assessor de Ports i Activitats Nàutiques de la Comunitat Valenciana.
  
El Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport
  
II. Quant al fons de l'assumpte:
  
Vist dels registres que estan en esta administració que el recurrent està a hores d'ara al corrent de pagament de les tarifes portuàries que ens ocupen, cal revocar la resolució de baixa de l'embarcació, amb l'advertiment exprés que si es produïx en el futur una falta de pagament de qualsevol liquidació en període voluntari es procedirà a la baixa en l'assignació d'amarrament.
  
A la vista dels antecedents de fet i fonaments jurídics anteriors, resolc:
  
Estimar el recurs d'alçada formulat per Manfred Thomas Hochmuth contra la Resolució de 24 de maig de 2005, del cap de la Divisió d'Explotació i Conservació de Ports, per la qual s'ordenava la baixa d'ofici de l'embarcació Cocodril dels amarraments d'ús públic del port de Xàbia i, en conseqüència, revocar-la, amb l'advertiment exprés que si es produïx en el futur una falta de pagament de qualsevol liquidació en període voluntari es procedirà a la baixa en l'assignació d'amarrament.
  
Esta resolució posa fi la via administrativa i en contra pot interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la data de notificació o publicació de la present, sense perjuí de la utilització de qualsevol altre recurs que es considere oportú.
  
València, 24 de novembre de 2005.- El sotssecretari: Gaspar Peral Ribelles.